CELEX: 62013TA0643
Language: lt
Date: 2018-07-11 00:00:00
Title: Byla T-643/13: 2018 m. liepos 11 d. Bendrojo Teismo sprendimas byloje Rogesa / Komisija (Galimybė susipažinti su dokumentais — Reglamentas (EB) Nr. 1049/2001 — Šiltnamio efektą sukeliančių dujų apyvartinių taršos leidimų keitimosi sistema — Prašymas leisti susipažinti su informacija, susijusia su 10 % veiksmingiausių plieno pramonės įrenginių nustatymu — Atsisakymas leisti susipažinti — Trečiųjų asmenų komercinių interesų apsauga pagrįsta išimtis — Viršesnis viešasis interesas — Reglamentas (EB) Nr. 1367/2006 — Informacijos, susijusios su dujų ar teršalų išmetimu į aplinką, sąvoka — Terminų laikymasis)

27.8.2018   
            
            
               LT
            
            
               Europos Sąjungos oficialusis leidinys
            
            
               C 301/23
            
         
      2018 m. liepos 11 d. Bendrojo Teismo sprendimas byloje Rogesa / Komisija
      
      (Byla T-643/13) (1)
      
      ((Galimybė susipažinti su dokumentais - Reglamentas (EB) Nr. 1049/2001 - Šiltnamio efektą sukeliančių dujų apyvartinių taršos leidimų keitimosi sistema - Prašymas leisti susipažinti su informacija, susijusia su 10 % veiksmingiausių plieno pramonės įrenginių nustatymu - Atsisakymas leisti susipažinti - Trečiųjų asmenų komercinių interesų apsauga pagrįsta išimtis - Viršesnis viešasis interesas - Reglamentas (EB) Nr. 1367/2006 - Informacijos, susijusios su dujų ar teršalų išmetimu į aplinką, sąvoka - Terminų laikymasis))
      (2018/C 301/30)
      Proceso kalba: vokiečių
      
         Šalys
      
      
         Ieškovė: Rogesa Roheisengesellschaft Saar mbH (Dilingenas, Vokietija), atstovaujama advokatų S. Altenschmidt ir P.-A. Schütter
      
         Atsakovė: Europos Komisija, iš pradžių atstovaujama F. Clotuche-Duvieusart ir B. Martenczuk, po to – F. Clotuche-Duvieusart ir H. Krämer
      
         Dalykas
      
      SESV 263 straipsniu grindžiamas prašymas panaikinti 2013 m. rugsėjo 25 d. Komisijos sprendimą atsisakyti leisti ieškovei susipažinti su dokumentais, kuriuose pateikiama informacija, susijusi su skaičiavimo pagrindais, kuriuos Komisija taikė nustatydama 10 % veiksmingiausių įrenginių kaip atskaitos tašką apibrėžiant principus, pagal kuriuos nustatomi ex ante santykiniai taršos rodikliai, kaip tai numatyta 2003 m. spalio 13 d. Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje ir iš dalies keičiančios Tarybos direktyvą 96/61/EB, 10a straipsnyje.
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Priteisti iš Rogesa Roheisengesellschaft Saar mbH bylinėjimosi išlaidas.
               
            
         (1)  OL C 45, 2014 2 15.